CELEX: 22005D0612
Language: mt
Date: 2005-07-12 00:00:00
Title: 2005/612/KE: Deċiżjoni tal-Kumitat tat-trasport ta’ l-ajru ta’ l- iżvizzera/il-komunità tat- 12 ta’ Lulju 2005 li jemenda l-Anness bejn il-Komunità Ewropea u l-Konfederazzjoni Żvizzera dwar it-Trasport ta’ l-Ajru

12.12.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               272
            
         DEĊIŻJONI TAL-KUMITAT TAT-TRASPORT TA’ L-AJRU TA’ L- IŻVIZZERA/IL-KOMUNITÀ
   tat-12 ta’ Lulju 2005
   li jemenda l-Anness bejn il-Komunità Ewropea u l-Konfederazzjoni Żvizzera dwar it-Trasport ta’ l-Ajru
   (2005/612/KE)
   IL-KUMITAT TAT-TRASPORT TA’ L-AJRU TA’ L-IŻVIZZERA/IL-KOMUNITÀ
   Wara li kkunsidra l-Ftehim bejn il-Komunità Ewropea u l-Konfederazzjoni Żvizzera dwar it-Trasport bl-Ajru, minn hawn il-quddiem msejjaħ il-“Ftehim”, u b’mod partikolari l-Artikolu 23 (4) tiegħu,
   IDDEĊIEDA KIF GEJ:
   Artikolu 1
   1.   Dan li ġej se jiddaħħal wara punt 4 (Sikurezza ta’ l-Ajru) ta’ l-Anness għall-Ftehim:
   
      “5.   Sigurtà ta’ l-Avjazzjoni
      Nru 2320/2002
      Ir-Regolament (KE) tal-Parlament Ewropew u tal-Kunsill tas-16 ta’ Diċembru 2002 li jistabbilixxi r-regoli komuni fil-qasam tas-sigurtà ta’ l-avjazzjoni ċivili, kif emendat bir-Regolament (KE) Nru 849/2004 tal-Parlament Ewropew u tal-Kunsill tad-29 ta’ April 2004.
      (Artikoli 1-8, 10-13)”
   
   2.   Dan li ġej se jiddaħħal wara l-inklużjoni msemmija fl-Artikolu 1(1) tad-Deċiżjoni preżenti:
   
      “Nru 622/2003
      Ir-Regolament tal-Kunsill (KE) ta’ l-4 ta’ April 2003 li jistabbilixxi l-miżuri għall-implimentazzjoni ta’ l-istandards bażiċi komuni dwar is-sigurtà ta’ l-avjazzjoni, kif emendat mir-Regolament tal-Kummissjoni (KE) Nru 68/2004 tal-15 ta’ Jannar 2004.”
   
   3.   Dan li ġej se jiddaħħal wara l-inklużjoni msemmija fl-Artikolu 1(2) tad-Deċiżjoni preżenti:
   
      “Nru 1217/2003
      Ir-Regolament tal-Kummissjoni (KE) ta’ l-4 ta’ Lulju 2003 li jistabbilixxi l-ispeċifikazzjonijiet komuni għal programmi tal-kontroll tal-kwalità tas-sikurezza ta’ l-avjazzjoni ċivili nazzjonali.”
   
   4.   Dan li ġej se jiddaħħal wara l-inklużjoni msemmija fl-Artikolu 1(3) tad-Deċiżjoni preżenti:
   
      “Nru 1486/2003
      Il-Regolament tal-Kummissjoni (KE) tat-22 ta’ Awwissu 2003 li jistabbilixxi l-proċeduri biex jsiru l-ispezzjonijiet tal-Kummissjoni fl-oqsma tas-sikurezzata’ l-avjazzjoni ċivili.
      (Artikoli 1-13, 15-18)”
   
   5.   Dan li ġej se jiddaħħal wara l-inklużjoni msemmija fl-Artikolu 1(4) tad-Deċiżjoni preżenti:
   
      “Nru 1138/2004
      Ir-Regolament tal-Kummissjoni (KE) tal-21 ta’ Ġunju 2004 li jistabbilixxi definizzjoni komuni tal-partiijiet kritiċi taż-żoni ristretti tas-sigurta ta’ l-ajruporti.”
   
   Artikolu 2
   L-enumerazzjoni tal-punt 5 (“Oħrajn”) ta’ l-Anness għall-Ftehim se jitbiddel għal 6.
   Artikolu 3
   Din id-Deċiżjoni se tiġi ppublikata fil-Ġurnal Uffiċjali ta’ l-Unjoni Ewropea, u l-Kompendju Uffiċjali tal-Liġi Federali Żvizzera. Se tidħol fis-seħħ fl-ewwel ġurnata tat-tieni xahar wara l-adozzjoni tagħha.
   
      Magħmul fi Brussell, nhar it-12 ta’ Lulju 2005.
      
         
            Għall-Kumitat Konġunt
         
         
            Il-Kap tad-Delegazzjoni tal-Komunità
         
         Daniel CALLEJA CRESPO
      
      
         
            Il-Kap tad-Delegazzjoni Żvizzera
         
         Raymond CRON